title: Direttiva tal-Kummissjoni (UE) 2015/1127 tal-10 ta' Lulju 2015 li temenda l-Anness II tad-Direttiva 2008/98/KE tal-Parlament Ewropew u tal-Kunsill dwar l-iskart u li tħassar ċertu Direttivi (Test b'rilevanza għaż-ŻEE)

text:
               11.7.2015

               MT

               Il-Ġurnal Uffiċjali tal-Unjoni Ewropea

               L 184/13

         DIRETTIVA TAL-KUMMISSJONI (UE) 2015/1127
   tal-10 ta' Lulju 2015
   li temenda l-Anness II tad-Direttiva 2008/98/KE tal-Parlament Ewropew u tal-Kunsill dwar l-iskart u li tħassar ċertu Direttivi
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2008/98/KE tal-Parlament Ewropew u tal-Kunsill tad-19 ta' Novembru 2008 dwar l-iskart u li tħassar ċerti Direttivi (1) u b'mod partikolari l-Artikolu 38(1) tagħha,
   Billi:

               (1)

               L-Anness II tad-Direttiva 2008/98/KE jistabbilixxi lista mhux eżawrjenti ta' operazzjonijiet tal-irkupru.

               (2)

               L-operazzjoni R1 fl-Anness II għad-Direttiva 2008/98/KE tapplika għall-iskart li jissostitwixxi l-fjuwil jew mezzi oħra li jiġġeneraw l-enerġija. Fost dawn hemm il-faċilitajiet ta' inċinerazzjoni maħsuba għall-ipproċessar tal-iskart solidu muniċipali iżda meta l-effiċjenza enerġetika tagħhom tkun tissodisfa l-limitu stabbilit bil-formula tal-effiċjenza enerġetika (il-formula R1) imsemmija fl-Anness II għad-Direttiva 2008/98/KE.

               (3)

               Minn evidenza teknika joħroġ fid-dieher li l-kundizzjonijiet klimatiċi lokali fl-Unjoni jinfluwenzaw l-ammonti ta' enerġija li jistgħu jintużaw jew jiġu prodotti teknikament fil-forma ta' elettriku, tisħin, tkessiħ jew ipproċessar tal-fwar minn faċilitajiet ta' inċinerazzjoni dedikati għall-ipproċessar tal-iskart solidu muniċipali.

               (4)

               Rapport taċ-Ċentru Konġunt tar-Riċerka tal-Kummissjoni Ewropea juri li biex jinkisbu kundizzjonijiet ekwi fl-Unjoni hu raġonevoli li jiġu kumpensati l-faċilitajiet ta' inċinerazzjoni affettwati mill-impatt ta' kundizzjonijiet klimatiċi lokali b'fattur tal-korrezzjoni klimatika (CCF) applikabbli għall-formula R1. Dan il-fattur għandu jiġi bbażat fuq id-dokument ta' referenza dwar l-Aqwa Tekniki Disponibbli għall-inċinerazzjoni tal-iskart.

               (5)

               Bl-applikazzjoni ta' CCF, xi installazzjonijiet ta' inċinerazzjoni tal-iskart jissodisfaw il-limitu tal-formula R1 u allura awtomatikament isiru faċilitajiet ta' inċinerazzjoni tal-irkupru. Minkejja dan kollu, l-applikazzjoni ta' fattur ta' korrezzjoni bħal dan għandu jibqa' inċentiv għall-impjanti tal-inċinerazzjoni biex tinkiseb effiċjenza għolja fil-produzzjoni tal-enerġija mill-iskart f'konformità mal-għanijiet u l-ġerarkija tal-iskart stabbilita fid-Direttiva 2008/98/KE.

               (6)

               Is-CCF applikabbli għall-formula R1 għandu jiġi bbażat fuq il-kundizzjonijiet klimatiċi fil-post tal-faċilità tal-inċinerazzjoni.

               (7)

               Għalhekk id-Direttiva 2008/98/KE għandha tiġi emendata skont dan.

               (8)

               Il-miżuri previsti f'din id-Direttiva huma skont l-opinjoni tal-Kumitat stabbilit bl-Artikolu 39 tad-Direttiva 2008/98/KE

         ADOTTAT DIN ID-DIRETTIVA:
   Artikolu 1
   L-Anness II tad-Direttiva 2008/98/KE huwa emendat kif jistabbilixxi l-Anness.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva mhux aktar tard mill-31 ta' Lulju 2016. Dawn għandhom jikkomunikaw minnufih it-test ta' dawk id-dispożizzjonijiet lill-Kummissjoni.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikollhom referenza għal din id-Direttiva fil-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li jkunu adottaw fil-qasam li tkopri din id-Direttiva.
   Artikolu 3
   Din id-Direttiva tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, l-10 ta' Lulju 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 312, 22.11.2008, p. 3.

      ANNESS
      Fl-Anness II tad-Direttiva 2008/98/KE, jiżdied dan it-test taħt in-nota (*) f'qiegħ il-paġna:
      “Il-valur tal-formula tal-effiċjenza enerġetika għandu jiġi multiplikat b'fattur tal-korrezzjoni klimatika (CCF) kif jidher hawn taħt:

                  1.

                  Is-CCF għal installazzjonijiet operattivi u permessi skont il-leġiżlazzjoni tal-Unjoni li tapplika għal qabel l-1 ta' Settembru 2015.
                  CCF = 1 jekk HDD >= 3 350
                  CCF = 1,25 jekk HDD <= 2 150
                  CCF = – (0,25/1 200) × HDD + 1,698 jekk 2 150 < HDD < 3 350

                  2.

                  Is-CCF għal installazzjonijiet permessi wara l-31 ta' Awwissu 2015 u għal installazzjonijiet taħt il-1 wara l-31 ta' Diċembru 2029:
                  CCF = 1 jekk HDD >= 3 350
                  CCF = 1,12 jekk HDD <= 2 150
                  CCF = – (0,12/1 200) × HDD + 1,335 jekk 2 150 < HDD < 3 350

            (Il-valur tas-CCF li jirriżulta se jitqarreb lejn tliet postijiet deċimali).
      Il-valur tal-HDD (l-għadd ta' jiem ta' tisħin) għandu jkun il-medja tal-valuri HHD annwali fil-post tal-faċilità tal-inċinerazzjoni, ikkalkulat għal 20 sena konsekuttivi qabel is-sena li għaliha jiġi kkalkulat is-CCF. Għall-kalkolu tal-valur tal-HDD għandu jiġi applikat dan il-metodu stabbilit mill-Eurostat: Il-valur tal-HDD hu (18 °C – Tm) × d jekk Tm tkun 15 °C jew inqas (il-limitu tat-tisħin) u jkun nill jekk Tm tkun aktar minn 15 °C; f'dan il-każ Tm tfisser it-temperatura medja ta' barra (Tmin + Tmax/2) matul perjodu ta' d ġranet. Il-kalkoli għandhom isiru kuljum (d = 1), u jkunu jgħaqqdu sena sħiħa.”


title: Id-Direttiva tal-Kummissjoni 95/35/KE ta’ l-14 ta’ Lulju 1995 li temenda d-Direttiva tal-Kunsill 91/414/KEE li tirrigwarda t-tqegħid fis-suq tal-prodotti għall-protezzjoni tal-pjanti (Test rilevanti għaż-ŻEE)

text:
Avviż Legali Importanti

|

31995L0035

Official Journal L 172 , 22/07/1995 P. 0006 - 0007

		Id-Direttiva tal-Kummissjoni 95/35/KEta’ l-14 ta’ Lulju 1995li temenda d-Direttiva tal-Kunsill 91/414/KEE li tirrigwarda t-tqegħid fis-suq tal-prodotti għall-protezzjoni tal-pjanti(Test rilevanti għaż-ŻEE)Il-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tirrigwarda t-tqegħid fis-suq tal-prodotti għall-protezzjoni tal-pjanti [1], kif l-aħħar emendata bid-Direttiva tal-Kummissjoni 94/79/KE [2], u b’mod partikolari l-Artikolu 18(2) tagħha,Billi l-Annessi II u III mad-Direttiva 91/414/KEE jiddikjaraw il-ħtiġiet għad-dossier li jrid jiġi ssottomess mill-applikanti rispettivament sabiex tiġi inkluża sustanza attiva fl-Anness I u sabiex jiġi awtorizzat prodott għall-protezzjoni tal-pjanti;Billi huwa meħtieġ illi, fl-Annessi II u III mad-Direttiva 91/414/KEE, jiġi indikat lill-applikanti b’mod preċiż kemm jista’ jkun kull dettal dwar it-tagħrif meħtieġ, bħalama huma ċ-ċirkostanzi, il-kondizzjonijiet u l-protokolli tekniċi li fuqhom trid tiġi ġġenerata ċerta informazzjoni; billi dawn id-dettalji għandhom jiġu introdotti malli jkunu disponibbli sabiex jippermettu lill-applikanti li jaġħmlu użu minnhom fit-tħejjija tad-dossiers tagħhom;Billi d-Daħliet għall-Annessi II u III mad-Direttiva 91/414/KEE korrentement jirreferu għall-applikazzjoni tal-prinċipji ta’ prattika tajba fil-laboratorju (PTL) fejn ikunu qed isiru t-testijiet sabiex tinkiseb l-informazzjoni dwar il-proprjetajiet u s-sigurtà tas-sustanzi u t-tħejjijiet; billi għalhekk, mingħajr preġudizzju għad-disposizzjonijiet tat-tielet subparagrafu ta’ l-Artikolu 9(1) tagħha, il-PTL għandha fil-prinċipju tiġi applikata għall-istudji dwar il-fdalijiet, b’mod partikolari meta jkunu meħtieġa għad-dossiers li jridu jiġu ssottomessi bil-ħsieb li jiġu inklużi sustanzi attivi fl-Anness I mad-Direttiva msemmija;Billi, madankollu, sar evidenti illi f’ċerti Stati Membri għadha mhix disponibbli l-infrastruttura meħtieġa sabiex jiġu applikati l-ħtiġiet tal-PTL għall-istudji dwar il-fdalijiet minn provi ssorveljatii fuq l-uċuħ tar-raba’, fuq l-ikel jew fuq il-għalf; billi mill-banda l-oħra l-Istati Membri li diġà japplikaw l-ħtiġiet tal-PTL għandhom jitħallew jagħmlu dan fil-provi mwettqa fit-territorju tagħhom; billi dan il-prinċipju għandu jiġi ċċarat ukoll għall-għan tad-derogi mill-PTL li diġà jinsabu fid-Direttiva;Billi huwa meħtieġ li tiġi pprovduta deroga temporanja sabiex jiġu applikati l-ħtiġiet tal-PTL għas- sustanzi attivi diġà fis-suq sentejn wara n-notifika tad-Direttiva 91/414/KEE kull meta numru ta’ kondizzjonijiet ta’ prekawzjoni jiġu sodisfatti; billi, madankollu, mhux meħtieġ li jkun hemm disposizzjoni għal dan is-servizz ta’ deroga għas-sustanzi attivi mhux miġjuba fis-suq sentejn wara n-notifika tad-Direttiva msemmija;Billi l-miżuri pprovduti f’din id-Direttiva huma skond l-opinjoni tal-Kumitat Permanenti tas-Saħħa tal-Pjanti,ADOTTAT DIN ID-DIRETTIVA:Artikolu 1L-Annessi II u III mad-Direttiva 91/414/KEE huma emendati kif iddikjarat fl-Anness ma’ din id-Direttiva.Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-disposizzjonijiet amministrattivi meħtieġa sabiex jikkonformaw ma’ din id-Direttiva sat-30 ta’ Ġunju 1996. Għandhom jgħarrfu minnufih lill-Kummissjoni b’dan.Meta l-Istati Membri jadottaw dawn id-disposizzjonijiet, dawn għandu jkun fihom referenza għal din id-Direttiva jew għandhom ikunu akkompanjati b’din ir-referenza filwaqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.Artikolu 3Din id-Direttiva għandha tidħol fis-seħħ fl-1 ta’ Lulju 1995.Artikolu 4Din id-Direttiva hija indirizzata lill-Istati Membri.Magħmula fi Brussel, fl-14 ta’ Lulju 1995.Għall-KummissjoniRitt BjerregaardMembru tal-Kummissjoni[1] ĠU L 230, 19.8.1991, p. 1.[2] ĠU L 354, 31.12.1994, p. 16.--------------------------------------------------ANNESSL-Annessi II u III mad-Direttiva 91/414/KEE huma emendati kif ġej:1. L-Anness II jiġi emendat kif ġej:(a) Il-Punt 2.2 tad-Daħla jiġi mibdul b’dan li ġej:"2.2 Bħala deroga mill-punt 2.1, l-Istati Membri jistgħu jipprovdu illi t-testijiet u l-analiżi, imwettqa fit-territorju tagħhom biex jiksbu l-informazzjoni dwar il-proprjetajiet u tas-sigurtà tas-sustanzi rigward in-naħal ta’ l-għasel u l-antropodi ta’ benefiċċju għajr in-naħal jiġu kondotti permezz tal-faċilitajiet jew l- organizzazzjonijiet uffiċjali jew uffiċjalment irrikonoxxuti li jissoddisfaw mill-inqas il-ħtiġiet kif iddikjarati fil-punti 2.2 u 2.3 tad-Daħla għall-Anness III.Din id-deroga tapplika għall-provi li fil-fatt bdew fil-31 Diċembru 1999 jew qabel."(b) Il-punt 2.3 li ġej jiġi miżjud mad-Daħla:"2.3 Bħala deroga mill-punt 2.1, l-Istati Membri jistgħu jipprovdu illi l-provi tal-fdal issorveljati, imwettqa fit-territorju tagħhom skond id-disposizzjonijiet tat-Taqsima 6 ‘Il-fdal ġewwa u fuq il-prodotti, l-ikel u l-għalf ittrattati’ dwar il-prodotti għall-protezzjoni tal-pjanti li jkun fihom is-sustanzi attivi diġà fis-suq sentejn wara n-notifika tad-Direttiva għandhom jiġu kondotti permezz tal-faċilitajiet jew l-organizzazzjonijiet uffiċjali jew uffiċjalment irrikonoxxuti li jissoddisfaw mill-inqas il-ħtiġiet fil- punti 2.2 u 2.3 tad-Daħla għall-Anness III..Din id-deroga tapplika għall-provi ssorveljati tal-fdalijiet li fil-fatt ikunu bdew fil-31 ta’ Diċembru 1997 jew qabel."2. L-Anness III jiġi emendat kif ġej:(a) Il-Punt 2.2 tad-Daħla jiġi mibdul b’dan li ġej:"2.4 Bħala deroga mill- punt 2.1, l-Istati Membri jistgħu japplikaw id-disposizzjonijiet tal-punti 2.2 u 2.3, permezz ta’ estensjoni, għat-testijiet u l-analiżi mwettqa fit-territorju tagħhom sabiex jiksbu l-informazzjoni dwar il-proprjetajiet u/jew is-sigurtà tas-sustanzi rigward in-naħal ta’ l-għasel u l-antropodi ta’ benefiċċju għajr għan-naħal u li fil-fatt bdew fil-31 ta’ Diċembru 1999 jew qabel."(b) Il-punt 2.3 li ġej jiġi mdaħħal fid-Daħla:"2.5 Bħala deroga mill-punt 2.1, l-Istati Membri jistgħu japplikaw id-disposizzjonijiet tal-punti 2.2 u 2.3, permezz ta’ estensjoni, għall-provi ssorveljati tal-fdalijiet, imwettqa fit-territorju tagħhom skond id-disposizzjonijiet tat-Taqsima 6 ‘Il-fdal ġewwa jew fuq il-prodotti, l-ikel u l-għalf ittrattati’ dwar il-prodotti għall-protezzjoni tal-pjanti li fihom ikunu jinsabu sustanzi attivi diġà fis-suq sentejn wara n-notifika tad-Direttiva u li fil-fatt inbdew fil-31 ta’ Diċembru 1997 jew qabel."--------------------------------------------------


title: Id-Direttiva tal-Kummissjoni 2000/52/KEE tas-26 ta’ Lulju 2000 li temenda d-Direttiva 80/723/KEE dwar it-trasparenza fir-relazzjonijiet finanzjari bejn l-Istati Membri u impriżi pubbliċi

text:
Avviż Legali Importanti

|

32000L0052

Official Journal L 193 , 29/07/2000 P. 0075 - 0078

		Id-Direttiva tal-Kummissjoni 2000/52/KEEtas-26 ta’ Lulju 2000li temenda d-Direttiva 80/723/KEE dwar it-trasparenza fir-relazzjonijiet finanzjari bejn l-Istati Membri u impriżi pubbliċiIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunitajiet Ewropej, u partikolarment l-Artikolu 86(3) tiegħu,Billi:(1) Id-Direttiva tal-Kummissjoni 80/723/KEE [1], kif l-aħħar emendata bid-Direttiva 93/84/KEE [2], titlob li l-Istati Membri jiżguraw li r-relazzjonijiet finanzjarji bejn l-awtoritajiet pubbliċi u l-impriżi pubbliċi jkunu trasparenti. Id-Direttiva 80/723/KEE titlob li ċerta informazzjoni finanzjarja tinżamm mill-Istati Membri u tingħata lill-Kummissjoni meta mitluba, filwaqt li informazzjoni oħra għandha tingħata f’forma ta’ rapporti annwali.(2) Setturi varji ta’ l-ekonomija li fil-passat kienu karatterizzati mill-eżistenza ta’ monopolji nazzjonali, reġjonali jew lokali li ġew jew qed ikunu parzjalment jew kompletament miftuħa għall-kompetizzjoni b’applikazzjoni tat-Trattat jew bir-regoli adottati mill-Istati Membri u l-Komunità. Dan il-proċess enfasizza l-importanza li jkun żgurat li r-regoli dwar il-kompetizzjoni li jinsabu fit-Trattat ikunu applikati ġustament u effettivament f’dawn s-setturi, partikolarment li ma jkunx hemm abbuż minn posizzjoni dominanti skond t-tifsira ta’ l-Artikolu 82 tat-Trattat, u ebda għajnuna ta’ l-Istat skond it-tifsira ta’ l-Artikolu 87 tat-Trattat sakemm mhux kompatibbli mas-suq komuni, mingħajr preġudizzju għall-applikazzjoni possibbli ta’ l-Artikolu 86(2) tat-Trattat.(3) F’dawn is-setturi l-Istati Membri spiss jagħtu drittijiet speċjali jew esklussivi lil impriżi partikolari jew jagħmlu pagamenti jew jagħtu xi tip ieħor ta’ kumpens lill-impriżi partikolari li huma fdati bl-operazzjoni tas-servizzi ta’ interess ekonomiku ġenerali. Dawn l-impriżi huma spiss f’kompetizzjoni ma’ impriżi oħra.(4) Skond l-Artikolu 86(2) u (3) tat-Trattat, bħala prinċipju, huma l-Istati Membri li jafdaw ċerti impriżi bl-operat ta’ servizzi ta’ interess ġenerali ekonomiku li huma jiddefinixxu, waqt li l-Kummissjoni tkun responsabbli li tiżgura l-applikazzjoni kif suppost għad-disposizzjonijiet ta’ dak l-Artikolu.(5) L-Artikolu 86(1) tat-Trattat jitlob li, f’każ ta’ impriżi pubbliċi u impriżi li l-Istati Membri tawhom drittijiet speċjali jew esklussivi, l-Istati Membri għandhom jew jagħmlu jew iżommu fis-seħħ xi miżura kontra r-regoli li jkunu jinsabu fit-Trattat. L-Artikolu 86(2) tat-Trattat japplika għall-impriżi li ġew fdati biex iħaddmu s-servizzi ta’ interess ġenerali ekonomiku. L-Artikolu 86(3) tat-Trattat jitlob li l-Kummissjoni tiżgura l-applikazzjoni tad-disposizzjonijiet ta’ l-Artikolu 86 u tindirizza direttivi jew deċiżjonijiet xierqa lill-Istati Membri. Id-disposizzjonijiet ta’ interpretazzjoni annessi mat-Trattat mill-Protokoll fuq is-sistema tax-xandir pubbliku fl-Istati Membri jgħidu li d-disposizzjonijiet tat-Trattat li jwaqqfu l-Komunitajiet Ewropej għandhom ikunu mingħajr preġudizzju għall-kompetenza ta’ l-Istati Membri li jipprovdu finanzi għax-xandir pubbliku sakemm dawn il-finanzi jingħataw lill-organizazzjonijiet tax-xandir biex isiru termini ta’ referenza għal servizz pubbliku magħmul, definit, u organizzat minn kull Stat Membru, u sakemm dawn il-finanzi ma jaffettwax il-kondizzjonijiet tal-kummerċ u l-kompetizzjoni fil-Komunità sal-punt li jmur kontra l-interess komuni, mentri r-realizzazzjoni tat-termini ta’ referenza ta’ dak is-servizz pubbliku jkunu kkunsidrati. Sabiex tkun żgurata l-applikazzjoni tad-disposizzjonijiet ta’ l-Artikolu 86 tat-Trattat il-Kummissjoni għandha jkollha l-informazzjoni kollha meħtieġa. Dan ifisser li jiġu definiti l-kondizzjonijiet biex tinkiseb it-trasparenza.(6) Sitwazzjonijiet komplessi li għandhom konnessjoni mal-forom diversi ta’ impriżi pubbliċi u privati li ngħataw drittijiet speċjali jew esklussivi jew li ġew fdati bl-operat ta’ servizzi ta’ interess ekonomiku ġenerali kif ukoll medda ta’ attivitajiet li jistgħu jitwettqu minn impriża waħda u l-livelli differenti tal-liberalizzazzjoni tas-suq fl-Istati Membri varji jistgħu jikkumplikaw l-applikazzjoni tar-regoli ta’ kompetizzjoni, u partikolarment l-Artikolu 86 tat-Trattat. Huwa għalhekk meħtieġ li l-Istati Membri u l-Kummissjoni jkollhom informazzjoni dettaljata fuq l-istruttura interna finanzjarja u organizzattiva ta’ dawn l-impriżi, partikolarment kontijiet separati u ta’ min joqgħod fuqhom li jirrelataw ma’ l-attivitajiet differenti magħmulin mill-istess impriża. Din l-informazzjoni mhux dejjem tkun disponibbli jew mhijiex dejjem dettaljata biżżejjed jew ta’ min joqgħod fuqha.(7) Dawn il-kontijiet għandhom juru d-distinzjoni bejn l-attivitajiet differenti, il-ħruġ u d-dħul li għandhom x’jaqsmu ma’ kull attività u l-metodi ta’ assenjament u allokazzjoni tal-ħruġ u d-dħul. Dawn il-kontijiet separati għandhom ikunu disponibbli rigward, min-naħa l-oħra, prodotti u servizzi li għalihom l-Istati Membri taw drittijiet speċjali u esklussivi jew fdaw l-impriża bl-operat ta’ servizz ta’ interess ġenerali ekonomiku, kif ukoll, min-naħa l-oħra, għal kull prodott jew servizz ieħor li fihom hija attiva l-impriża. L-obbligu ta’ kontijiet separati m’għandux japplika għall-impriżi li l-attivitajiet tagħhom huma limitati għall-provvediment ta’ servizzi ta’ interess ekonomiku ġenerali u li ma jagħmlux attivitajiet li jaqgħu barra l-iskop ta’ dawn is-servizzi ta’ interess ekonomiku ġenerali. Ma jidhirx meħtieġ li huma bżonnjużi kontijiet separati fil-qasam ta’ servizzi ta’ interess ekonomiku ġenerali jew fil-qasam ta’ drittijiet speċjali jew esklussivi, peress li dan mhux meħtieġ għall-allokazzjoni tad-dħul u l-ħruġ bejn dawn is-servizzi u prodotti u dawk li jaqgħu barra l-interess ekonomiku ġenerali jew drittijiet speċjali jew esklussivi.(8) L-Istati Membri jintalbu li jiżguraw li l-impriża rilevanti żżomm dawn il-kontijiet separati għax dan huwa l-aktar mod effettiv li bih l-applikazzjoni xierqa u effettiva tar-regoli tal-kompetizzjoni ta’ dawn l-impriżi tista’ tiġi żgurata. Il-Kummissjoni adottat Komunikazzjoni fuq servizzi ta’ interess ekonomiku ġenerali fl-Ewropa [3] li fiha tenfasizza l-importanza tagħhom. Hemm il-bżonn li tiġi kkunsidrata l-importanza tas-setturi konċernati, li jistgħu jinvolvu servizzi ta’ interess ġenerali, il-posizzjoni b’saħħitha fis-suq li l-impriżi rilevanti jista’ jkollhom u l-vulnerabbiltà ta’ kompetizzjoni ġdida fis-setturi li qegħdin jiġu liberalizzati. Skond il-prinċipju tal-proporzjonalità huwa bżonnjuż u xieraq biex jintlaħaq l-għan bażiku ta’ trasparenza li jitniżżlu regoli fuq dawn il-kontijiet separati. Din id-Direttiva tillimita ruħha għal dak li hu meħtieġ biex jinkisbu l-għanijiet segwiti skond it-tielet paragrafu ta’ l-Artikolu 5 tat-Trattat.(9) F’ċerti setturi disposizzjonijiet adottati mill-Komunità jitolbu li l-Istati Membri u ċerti impriżi jżommu kontijiet separati. Hemm il-bżonn li jiġi żgurat l-istess trattament fil-Komunità kollha u tiġi estiża l-ħtieġa li jinżammu kontijiet separati għas-sitwazzjonijiet kollha komparabbli. Din id-Direttiva m’għandhiex temenda regoli speċifiċi stabbiliti għall-istess skop f’disposizzjonijiet oħra tal-Komunità u ma tapplikax għal attivitajiet ta’ l-impriżi koperti minn dawk id-disposizzjonijiet.(10) Minħabba l-potenzal limitat ta’ impatt fuq il-kompetizzjoni u sabiex jiġi evitat li jiġi sfurzat piż amministrattiv eċċessiv m’hemmx bżonn, għalissa, li l-intrapiżi b’ammont totali ta’ bejgħ ta’ inqas minn 40 miljun EUR fis-sena jkunu meħtieġa jżommu kontijiet separati. Minħabba l-potenzal limitat ta’ effett fuq il-kummerċ bejn l-Istati Membri, m’hemmx bżonn, għalissa, li jintalbu kontijiet separati għall-provvediment ta’ ċerti kategoriji ta’ servizzi. Din id-Direttiva għandha tapplika mingħajr preġudizzju għal kull regola oħra li tikkonċerna l-provvediment ta’ informazzjoni mill-Istati Membri lill-Kummissjoni.(11) F’każijiet fejn il-kumpens għat-twettiq ta’ servizzi ta’ interess ġenerali ekonomiku ġie ffissat għal perjodu xieraq wara proċedura miftuħa, trasparenti u mhix diskriminatorja ma tidhirx il-ħtieġa għalissa li dawn l-impriżi jintalbu li jżommu kontijiet separati.(12) L-Artikolu 295 tat-Trattat jipprovdi li t-Trattat m’għandu bl-ebda mod jippreġudika r-regoli fl-Istati Membri li jirregolaw is-sistema ta’ pussess ta’ proprjetà. M’għandu jkun hemm l-ebda diskriminazzjoni mhux ġustifikata bejn l-impriżi pubbliċi u privati fl-applikazzjoni tar-regoli ta’ kompetizzjoni. Din id-Direttiva għandha tapplika kemm għall-impriżi pubbliċi kif ukoll għal dawk privati.(13) L-Istati Membri għandhom strutturi territorjali amministrattivi differenti. Din id-Direttiva għandha tkopri lill-awtoritajiet pubbliċi fil-livelli kollha f’kull Stat Membru.(14) Id-Direttiva 80/723/KEE għandha għalhekk tkun emendata skond il-każ,ADOTTAT DIN ID-DIRETTIVA:Artikolu 1Id-Direttiva 80/723/KEE hija emendata kif ġej:1. It-titolu huwa mibdul b’dan li ġej:"Id-Direttiva tal-Kummissjoni 80/723/KEE ta’ l-25 ta’ Ġunju 1980 fuq it-trasparenza fir-relazzjonijiet finanzjarji bejn l-Istati Membri u l-impriżi pubbliċi kif ukoll fuq it-trasparenza finanzjarja f’ċerti impriżi."2. L-Artikoli 1 u 2 huma mibdulin b’dan li ġej:"L-Artikolu 11. L-Istati Membri għandhom jiżguraw li r-relazzjonijiet finanzjarji bejn l-awtoritajiet pubbliċi u l-impriżi pubbliċi huma trasparenti kif hemm provdut f’din id-Direttiva, biex li ġej joħroġ ċar:(a) il-fondi pubbliċi li jsiru disponibbli direttament mill-awtoritajiet pubbliċi lill-impriżi pubbliċi konċernati;(b) il-fondi pubbliċi li jsiru disponibbli mill-awtoritajiet pubbliċi permezz ta’ l-impriżi pubbliċi jew l-istituzzjonijiet finanzjarji bħala intermedjarji;(ċ) l-użu għaliex dawn il-fondi pubbliċi qed verament jintużaw.2. Mingħajr preġudizzju għad-disposizzjonijiet speċifiċi mniżżla mill-Komunità l-Istati Membri għandhom jiżguraw li l-istruttura finanzjarji u ta’ l-organizzazzjoni ta’ kull impriża meħtieġa li żżomm kontijiet separati huma riflessi kif suppost fil-kontijiet separati, biex dan li ġej joħroġ ċar:(a) il-ħruġ u d-dħul assoċjati ma’ l-attivitajiet differenti;(b) dettalji kompluti tal-metodi kif il-ħruġ u d-dħul huma assenjati jew allokati lill-attivitajiet differenti.Artikolu 21. Għall-iskop ta’ din id-Direttiva:(a) "l-awtoritajiet pubbliċi" jfissru l-awtoritajiet pubbliċi kollha, inklużi l-Istat u l-awtoritajiet reġjonali, lokali u territorjali oħra kollha;(b) "impriża pubblika" tfisser kull impriża li fiha l-awtoritajiet pubbliċi jistgħu jeżerċitaw direttament jew indirettament influwenza dominanti bis-saħħa tal-pussess li għandhom fiha, il-parteċipazzjoni finanzjarja tagħhom fiha, jew ir-regoli li jirregolawha;(ċ) "impriżi pubbliċi li joperaw fis-settur tal-manifattura" jfissru kull impriża li l-qasam prinċipali ta’ l-attività tagħha, definit ta’ mill-inqas b’50 % tat-total ta’ sena qligħ, huwa fil-manifattura. Dawn l-impriżi huma dawk li l-operat tagħhom jaqa’ taħt Sezzjoni D - Manifattura (li hija s-subsezzjoni DA sa u tinkludi s-subsezzjoni DN) tan-NACE (Rev. 1) klassifikazzjoni [4];(d) "impriża mitluba żżomm kontijiet separati" tfisser kull impriża li tgawdi minn dritt speċjali jew esklussiv mogħti minn Stat Membru skond l-Artikolu 86(1) tat-Trattat, jew fdata bl-operat ta’ servizz ta’ interess ekonomiku ġenerali skond l-Artikolu 86(2) tat-Trattat u tirċievi għajnuna mill-Istat f’kull forma li tkun, inklużi kull għotja, għajnuna jew kumpens, rigward dan is-servizz u twettaq attivitajiet oħra;(e) "attivitajiet differenti" jfissru, min-naħa l-oħra, il-prodotti u s-servizzi kollha li minħabba fihom ingħata dritt speċjali jew esklussiv lil impriża jew is-servizzi kollha ta’ interess ekonomiku ġenerali li ġew fdati f’idejn impriża u, min-naħa l-oħra, kull prodott jew servizz ieħor separat li fihom l-impriża għandha attività;(f) "drittijiet esklussivi" jfissru drittijiet mogħtija minn Stat Membru lil impriża waħda b’kull strument leġislattiv, regolatorju jew amministrattiv, u li jagħtiha d-dritt li tipprovdi servizz jew twettaq attività f’settur ġeografiku limitat;(g) "drittijiet speċjali" jfissru drittijiet mogħtija minn Stat Membru lil numru limitat ta’ impriżi, bi strument leġislattiv, regolatorju jew amministrattiv, li, f’settur ġeografiku limitat:- jillimita għal tnejn jew iżjed in-numru ta’ tali impriżi. Awtorizzati li jipprovdu servizz jew iwettqu attività, minflok skond kriterji oġġettivi, proporzjonali u mhux diskriminatorji, jew- jinnomina, minflok skond it-tali kriterji, numru ta’ impriżi li jikkompetu, bħala awtorizzati biex jipprovdu servizz jew iwettqu attività, jew- jagħti lil xi impriża jew impriżi, minflok skond it-tali kriterji, xi vantaġġi legali jew regolatorji li jaffetwaw sostanzjalment l-abbiltà li xi impriża oħra tipprovdi l-istess servizz jew topera l-istess attività fl-istess settur ġeografiku taħt kondizzjonijiet sostanzjalment ekwivalenti.2. Influenza dominanti mill-parti ta’ l-awtoritajiet pubbliċi tkun meqjusa meta dawn l-awtoritajiet, direttament jew indirettament rigward impriżi:(a) ikollhom il-biċċa l-kbira tal-kapital sottoskritt ta’ l-impriżi; jew(b) jikkontrollaw il-maġġoranza tal-voti marbutin ma’ l-azzjonijiet maħruġa mill-impriżi; jew(ċ) jistgħu jaħtru iktar minn nofs il-membri tal-korp amministrattiv, tat-tmexxija jew tas-superviżuri ta’ l-impriżi."3. Fl-Artikolu 3, "l-Artikolu 1" huwa mibdul bi "l-Artikolu 1(1)"4. L-Artikolu 3a huwa mdaħħal:"L-Artikolu 3a1. Biex jiżguraw it-trasparenza riferuta fl-Artikolu 1(2), l-Istati Membri għandhom jieħdu l-miżuri meħtieġa biex jiżguraw li għal kull impriżi meħtieġa biex iżżomm kontijiet separati:(a) il-kontijiet interni li jikkorrispondu ma’ l-attivitajiet differenti huma separati;(b) l-ispejjeż u d-dħul kollha huma assenjati u allokati kif suppost fuq il-bażi ta’ prinċipji ta’ "cost accounting" applikati konsistentament u ġustifikabbli b’oġġettività;(ċ) il-prinċipji tal-"cost accounting" li fuqhom il-kontijiet separati jinbnew huma ċari.2. Il-Paragrafu 1 japplika biss għal attivitajiet li mhumiex koperti minn disposizzjonijiet speċifiċi provduti mill-Komunità u ma jaffetwa l-ebda obbligu ta’ l-Istati Membri jew l-impriżi li joħroġ mit-Trattat jew mit-tali disposizzjonijiet speċifiċi."5. L-Artikoli 4 u 5 huma mibdulin b’dan li ġej:"Artikolu 41. Sa fejn it-trasparenza riferuta fl-Artikolu 1(1) hija konċernata, din id-Direttiva ma tapplikax għal relazzjonijiet finanzjarji bejn l-awtoritajiet pubbliċi u(a) impriżi pubbliċi, rigward servizzi li l-provvista tagħhom mhix se taffetwa l-kummerċ bejn l-Istati Membri b’livell apprezzabbli;(b) banek ċentrali;(ċ) istituzzjonijiet pubbliċi li joffru kreditu, rigward depożiti ta’ fondi pubbliċi li tpoġġew magħhom mill-awtoritajiet pubbliċi skond termini ta’ kummerċ normali;(d) l-impriżi pubbliċi li l-qligħ nett tagħhom fuq perjodu tas-sentejn finanzjarji ta’ qabel dik meta l-fondi riferuti fl-Artikolu 1(1) jsiru disponibbli jew użati kien inqas minn 40 miljun EUR. Madankollu, għall-istituzzjonijiet pubbliċi li joffru kreditu, il-limitu li jikkorrispondi għandu jkun total fil-"balance sheet" ta’ mhux aktar minn 800 miljun EUR.2. Sa fejn it-trasparenza riferuta fl-Artikolu 1(2) hija konċernata, din id-Direttiva ma tapplikax(a) għall-impriżi, rigward servizzi li l-provvista tagħhom mhix se taffetwa l-kummerċ bejn l-Istati Membri b’livell apprezzabbli;(b) għall-impriżi li l-qligħ annwali nett totali fuq il-perjodu tas-sentejn ta’ qabel dik is-sena meta tgawdi minn dritt speċjali jew esklussiv mogħti minn Stat Membru skond l-Artikolu 86(1) tat-Trattat, jew meta ġiet fdata bl-operat ta’ servizz ta’ interess ekonomiku ġenerali skond l-Artikolu 86(2) tat-Trattat huwa inqas minn 40 miljun EUR; iżda, għall-istituzzjonijiet pubbliċi li joffru kreditu l-livell li jikkorrispondi għandu jkun total fil-"balance sheet" ta’ mhux aktar minn 800 miljun EUR;(ċ) għall-impriżi li ġew fdati bl-operat ta’ servizzi ta’ interess ekonomiku ġenerali skond l-Artikolu 86(2) tat-Trattat jekk l-għajnuna ta’ l-Istat f’kull forma li tkun, inkluża kull għotja, għajnuna jew kumpens li huma jirċievu kien fiss għal perjodu adattat wara proċedura miftuħa, trasparenti u mhux diskriminatorja.Artikolu 51. L-Istati Membri għandhom jiżguraw li l-informazzjoni li għandha x’taqsam mar-relazzjonijiet finanzjarji riferuti fl-Artikolu 1(1) tinżamm għad-disposizzjoni tal-Kummissjoni għal ħames snin mit-tmiem tas-sena finanzjarja ta’ meta l-fondi pubbliċi saru disponibbli lill-impriżi pubbliċi konċernati. Madankollu, billi l-istess fondi huma użati matul sena finanzjarja aktar’ il quddiem, il-limitu ta’ ħames snin jibda jgħodd mill-aħħar ta’ dik is-sena finanzjarja.2. L-Istati Membri għandhom jiżguraw li l-informazzjoni li għandha x’taqsam ma’ l-istruttura finanzjarja u ta’ l-organizzazzjoni riferuta fl-Artikolu 1(2) tinżamm għad-disposizzjoni tal-Kummissjoni għal ħames snin mit-tmiem tas-sena finanzjarja li għaliha l-informazzjoni qed tirreferi.3. L-Istati Membri għandhom, fejn il-Kummissjoni tikkunsidra l-bżonn li titlob hekk, jipprovdulha l-informazzjoni riferuta fil-paragrafi 1 u 2, flimkien ma’ kull informazzjoni fl-isfond meħtieġ, l-aktar l-oġġettivi li qed jiġu segwiti."6. Fl-Artikolu 5a(3), "EKU" hija mibdula b’ "EUR".7. Fl-Artikolu 6(1), "L-Artikolu 5(2)" huwa mibdul bl-"L-Artikolu 5(3)".Artikolu 2L-Istati Membri għandhom iġibu fis-seħħ il-liġijiet, ir-regolamenti u d-disposizzjonijiet amministrattivi meħtieġa biex jimxu ma’ din id-Direttiva mhux aktar tard mill-31 ta’ Lulju 2001. Huma mbagħad iridu jinfurmaw lill-Kummissjoni b’dan.L-Artikolu 1(2) tad-Direttiva 80/723/KEE, kif emendat b’din id-Direttiva, jidħol fis-seħħ b’effett mill-1 ta’ Jannar 2002.Meta l-Istati Membri jadottaw dawk id-disposizzjonijiet, dawn għandhom ikollhom referenza għal din id-Direttiva jew ikunu akkumpanjati bl-imsemmija referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif it-tali referenza għandha ssir.Artikolu 3Din id-Direttiva tibda sseħħ fl-20 ġurnata wara dik tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 4Din id-Direttiva hija indirizzata lill-Istati Membri.Magħmula fi Brussel, fis-26 ta’ Lulju 2000.Għall-KummissjoniMario MontiMembru tal-Kummissjoni[1] ĠU L 195, tad-29.7.1980, pġ. 35.[2] ĠU L 254, tat-12.10.1993, pġ. 16.[3] ĠU C 281, tas-26.9.1996, pġ. 3.[4] ĠU L 83, tat-3.4.1993, pġ. 1.--------------------------------------------------